
הוועדה המסדרת
14/05/2015

הכנסת העשרים
נוסח לא מתוקן

מושב ראשון
<פרוטוקול מס' 11>
מישיבת הוועדה המסדרת
יום חמישי, כ"ה באייר התשע"ה (14 במאי 2015), שעה 16:15
<סדר היום:>
<הרכב ועדות הכנסת>
נכחו:

<חברי הוועדה:> 
זאב אלקין – היו"ר
נאוה בוקר

דוד ביטן

מיכל בירן

מירב בן ארי

יואב בן צור

מכלוף מיקי זוהר

ג'מאל זחאלקה

דב חנין

יואל חסון

אחמד טיבי

איתן כבל

מיקי לוי

ז'קי לוי
סופה לנדבר
מרב מיכאלי

אורי מקלב

יעקב מרגי

אברהם נגוסה

ניסן סלומינסקי

רחל עזריה

דניאל עטר

חמד עמאר

מאיר פרוש

נורית קורן

מיקי רוזנטל

יפעת שאשא ביטון

עפר שלח

איילת שקד
ענת ברקו
יוסי יונה

חיים ילין

רועי פולקמן

יואב קיש

מיכל רוזין
<מוזמנים:> 
מזכירת הכנסת ירדנה מלר-הורוביץ
<
ייעוץ משפטי: >
ארבל אסטרחן
<מנהל/ת הוועדה:>
אתי בן-יוסף
<רישום פרלמנטרי:>
רמי בן שמעון
<הרכב ועדות הכנסת>
<היו"ר זאב אלקין:>
חברים, ערב טוב לכולם. אני פותח את הישיבה. כרגע מדפיסים את הנוסח המתוקן של מה שרצינו להניח על שולחנכם כי לא שמו שם את ממלאי המקום וזה חשוב.

<איתן כבל:>
אלקין, אתה עייף?

<היו"ר זאב אלקין:>
למה אני עייף?

<איתן כבל:>
נשמע קולך קצת דהוי.

<היו"ר זאב אלקין:>
דהוי?

<איתן כבל:>
זאב, אנחנו דואגים. זה הכול מדאגה של חברים.

<אחמד טיבי:>
איתן, תשאל את מה שאתה רוצה בצורה ברורה.

<עפר שלח:>
אנחנו פשוט דואגים לשלומו של כל חבר כנסת מסיעת הליכוד כי אנחנו שומעים שחלקיכם לא בקו הבריאות.

<היו"ר זאב אלקין:>
לא תכננתי לנסוע להדסה.

<מיקי רוזנטל:>
תגיד באיזו אות מתחיל המשרד. אלקין, באיזה אות מתחיל המשרד?

<אחמד טיבי:>
הייתה פה אמירה שמישהו תכנן מראש לנסוע להדסה.
<מיכל רוזין:>
מיקי, אל"ף.

<מיקי רוזנטל:>
טוב. סטופ.

<מיכל רוזין:>
קו"ף.

<מיקי רוזנטל:>
יצא לך קליטה. אני יודע שלא רצית אבל זה מה שיש.

<היו"ר זאב אלקין:>
מיקי, מי שמתעניין - - -

<יואב קיש:>
מיקי, כל אמבולנס שעובר אנחנו עוצרים אותו, לראות מי נמצא בפנים.

<איתן כבל:>
אל תבנו על קיזוזים.

<אחמד טיבי:>
פנה אלי פרופסור ריבקינד, אמר: מי הבא בתור?

<מיקי לוי:>
זה מעניין שהאמבולנסים יוצאים מהכנסת ללא סירנה. זה אומר דרשני.

<היו"ר זאב אלקין:>
אחמד, אתה יודע שצוחק מי שצוחק אחרון, ויכול להיות שכשהחולה יבריא, אולי כמה בריאים ירצו להיות חולים.
<אחמד טיבי:>
חברי הליכוד נוהרים להדסה.
<היו"ר זאב אלקין:>
ואני לא אמשיך.

<עפר שלח:>
והאמבולנסים ממומנים על ידי עמותות ימין.

<היו"ר זאב אלקין:>
אחמד, אני לא אמשיך בכיוון הזה.

<ג'מאל זחאלקה:>
- - - הימין בסכנה - - - נוהרים להדסה.

<היו"ר זאב אלקין:>
חברים, אתם רוצים לדון בהרכבי ועדות או שבא לכם לדון בהרכבי ממשלות?

<מיקי רוזנטל:>
אנחנו רוצים, קודם כל, דיווח. תן דיווח, אחרי זה הוועדה.

<היו"ר זאב אלקין:>
דיווח על מה?

<מיקי רוזנטל:>
עדכון שוטף.

<ג'מאל זחאלקה:>
יש ישיבה או אין ישיבה?

<היו"ר זאב אלקין:>
נכון לעכשיו, נדמה לי לפי מיטב זיכרוני, החלטנו על זה שיש ישיבה.

<איתן כבל:>
על מה הדגש, על הזיכרון שלך או על נכון לעכשיו?

<היו"ר זאב אלקין:>
לא קיבלתי בשלב הזה שום בקשה מיושב-ראש הכנסת לשינוי, לא בשעות ולא במועדים. אם נקבל בקשה מיושב-ראש הכנסת, אנחנו כגוף מסודר, ועדה מסדרת, נכון? כל בקשה של יושב-ראש הכנסת אנחנו דנים בה בכובד ראש.
<עפר שלח:>
תמיד אפשר בסעיף 98, זאב. אין בעיה.

<איתן כבל:>
אני לא מבין, אלקין, לפחות מהשמועות שמגיעות, דנון אחראי גם על החלל.

<מיקי רוזנטל:>
אבל בלי האטמוספירה. החלל בלי האטמוספירה. האטמוספירה עברה לשר אחר.

<היו"ר זאב אלקין:>
יש מצב שהשמועות נכונות. לפעמים יש מצב שהשמועות נכונות.
<איתן כבל:>
הוא יודע איפה כוכב הצפון?

<היו"ר זאב אלקין:>
חברים, אדם רוצים לדון בוועדות או לא?
<עפר שלח:>
הוא ישים את הישראלי הראשון על כוכב הצפון.

<היו"ר זאב אלקין:>
תאמינו לי, השר המיועד דנון יסתדר, עם חלל או בלי חלל. אתם בלי ועדות לא תסתדרו, לכן תחליטו אתם מה אתם - - -
<ג'מאל זחאלקה:>
למה אתם רוצים לשלוח אותו לחלל?

<איתן כבל:>
על זה נאמר: תנו לחלל לחיות.

<אורי מקלב:>
או שנפל חלל.

<מאיר פרוש:>
איתן, יש לך מזל שיש ועדת הסכמות, אחרת לא היה - - -
<היו"ר זאב אלקין:>
לי אין בעיה להמשיך באתנחתא המוזיקלית של שאלות ותשובות אם הנושא של הוועדות לא מעניין אתכם.

<אורי מקלב:>
אחרי שהמתנו חצי שעה ולא ידענו למה, תבין אותנו גם כן.
<יעקב מרגי:>
אלקין, שחרר לחץ.
<מיקי לוי:>
אלקין, אם לא - - - עד 19:00 לא נגמור.

<היו"ר זאב אלקין:>
אתם לא רוצים. אני מנסה להתחיל, אבל אתם לוקחים אותו לנושאים יותר חשובים.
<איילת שקד:>
אלקין, נו - - -

<היו"ר זאב אלקין:>
אפשר להתחיל? לאן את ממהרת? אין לך לאן למהר.
<איילת שקד:>
יש לי פגישה עם אורית סטרוק ב-16:30.

<מיקי רוזנטל:>
מה, היא מועמדת ליועץ משפטי?

<עפר שלח:>
מי?

<מיקי רוזנטל:>
אורית סטרוק.

<היו"ר זאב אלקין:>
איילת מגבשת קולות לפריימריז הבאים. לך תדע מתי הם יבואו.

<מיכל רוזין:>
מהר מהצפוי.

<היו"ר זאב אלקין:>
פריימריז זה אצל כולם, לפי מיטב זיכרוני.

<מיכל רוזין:>
לא אצל כולם.

<היו"ר זאב אלקין:>
חברים, אנחנו מצלמים פה עותק של חלוקת הוועדות לפי הסיעות. הייתי במשא ומתן ממושך עם נציגי סיעות במשך כל החודש הזה. הייתי במשא ומתן עם מי שרצה להיות אתי במשא ומתן. אני מזכיר שבתחילת הדרך אמרתי שאני מזמין את כולם לבוא ולדבר, היו כאלה שבאו יותר מוקדם, היו כאלה שבאו יותר מאוחר.
עם רוב מוחלט של סיעות הבית הצלחנו להגיע להבנות. כרגיל, לא עם כולם. זו כבר הפעם השלישית שאני במעמד הזה של יושב-ראש, אף פעם לא הצלחתי – יכול להיות שזה בגללי, אני אשם – אבל אף פעם לא צלחתי להגיע להבנות עם כולם.
<ניסן סלומינסקי:>
זו פעם רביעית.

<היו"ר זאב אלקין:>
תמיד הייתה סיעה אחת – אני לא מתנגד לזה, זה סימן שאנחנו נרכיב גם את הממשלה הבאה, לפי מה שאתה אומר כי זה הכלל: יושב-ראש ועדה מסדרת הוא נציג הסיעה שמרכיבה את הממשלה.

<ניסן סלומינסקי:>
לא שר בממשלה - - -

<היו"ר זאב אלקין:>
כדי שהליכוד ירכיב ממשלה, אני מוכן להתפטר לכמה ימים משרות בממשלה, תאמין לי.
<מרב מיכאלי:>
לכמה ימים?

<היו"ר זאב אלקין:>
אני מדבר לאחר הבחירות הבאות, אל תדאג.

<מרב מיכאלי:>
תגיד גם כמה ימים.

<היו"ר זאב אלקין:>
כרגע נפיץ את מה שיש, תכף יגיעו עוד. תתחילו עם אחד לכל סיעה, תנו לראשי סיעות קודם כל.
<ניסן סלומינסקי:>
אין תקציב לצילומים?

<היו"ר זאב אלקין:>
זה נעשה תוך כדי תנועה, אני מתנצל.
<ג'מאל זחאלקה:>
אנחנו 3 סיעות בתוך סיעה אחת.

<היו"ר זאב אלקין:>
אתם סיעה אחת.

<היו"ר זאב אלקין:>
תנו בבקשה, בשלב הראשון, לראשי סיעות ותכף נביא לכולם. אני גם הולך להקריא, פשוט אני מעדיף שלא רק תשמעו אלא שזה יהיה כתוב על השולחן. חברים, אני מתחיל להקריא. הדף הזה בנוי בצורה הבאה: הוא בנוי בדיוק לפי מה שסוכם מול הסיעות: מספר כללי של מקומות.
חברים, אנא בבקשה, הקשבה. חברים, אנא מכם, הקשבה. הדף הזה בנוי לפי מפתח, אתם יודעים. הופץ בין כל הסיעות מפתח של כמה מקומות לכל סיעה בכל הוועדות ביחד. לאחר מכן, כפי שאמרתי, היה משא ומתן מול כל סיעה בנפרד על איפה היא רוצה יותר, איפה היא רוצה פחות וכמעט עם כל הסיעות הגענו להבנות.
אני עכשיו מקריא את התוצאות: לסיעת הליכוד, לפי המפתח, 38 מקומות שמתחלקים בצורה הבאה – ממלאי המקום לא נספרים בתוך 38, זה תוספות: ועדת הכנסת – 6 מקומות; ועדת הכספים – 4 מקומות ו-2 ממלאי מקום; ועדת חוץ וביטחון – 5 מקומות ו-5 ממלאי מקום; ועדת חוקה – 3 מקומות; ועדת כלכלה – 3 מקומות; ועדת הפנים – 3 מקומות; ועדת חינוך – 3 מקומות; ועדת ביקורת – 3 מקומות; ועדת העבודה – 3 מקומות; ועדת המדע – 3 מקומות; ועדת העלייה – מקום אחד; ועדה לקידום מעמד האישה – מקום אחד.
אגב, אני מראש אקדים ואומר שישנם הסכמים פנים-סיעתיים, הם לא באים כאן לידי ביטוי. בנסיבות שונות, סיעה אחת נותנת לסיעה אחרת על חשבונה מקומות בחברות או במילוי מקום. זה לא בא כאן לידי ביטוי כי המקום המספרי שייך לסיעות האם, אחר כך כבר הסיעות כבר עומדות בסיכומים האלה.
<רועי פולקמן:>
אפשר לשאול שאלה על ממלאי המקום? מה זה אומר, כשאתה אומר בכספים וחוץ וביטחון? ממלאי מקום על חשבון מה?

<היו"ר זאב אלקין:>
זה לא על חשבון מה. אלו ממלאי מקום על הקיימים. מותר לסיעות לבקש. בהנחה שביקשו והיו כאלה שביקשו - - -
<רועי פולקמן:>
זה היה נראה, כשדיברנו על זה, למשל בחוץ וביטחון היה ברור שיש לנו ממלא מקום.
<היו"ר זאב אלקין:>
אוקיי, אם אתם מבקשים , אין שום בעיה.

<רועי פולקמן:>
כן.

<היו"ר זאב אלקין:>
אני לא זוכר שביקשתם, לא מסומן אצלי.
<רועי פולקמן:>
בחוץ וביטחון ובכספים.

<היו"ר זאב אלקין:>
אוקיי, אין בעיה. כמה אתם רוצים בכספים? שניים?

<רועי פולקמן:>
אני אעביר לך תכף רשימה.

<היו"ר זאב אלקין:>
לא. עכשיו. אנחנו מצביעים על זה.

<רועי פולקמן:>
דקה, אני אעביר לך.

<היו"ר זאב אלקין:>
שניים בכספים? לא צריך שמות. שניים או אחד? כמה בכספים אתם רוצים?

<רועי פולקמן:>
ממלאי מקום.

<היו"ר זאב אלקין:>
שניים? בשונה מוועדת חוץ וביטחון, בוועדת הכספים – חברים, תקשיבו לי, חבל, אתם תשאלו אותו דבר 10 פעמים. אני מבקש שקט – חברים, למ"מ בחוץ וביטחון יש משמעות כי מי שלא חבר ולא מ"מ, לא יכול להיכנס.
למ"מ בכספים אין שום משמעות כי כל חבר סיעה יכול להיכנס, ואם יש מחלוקת בין חברי סיעה, בדרך כלל יו"ר הסיעה מכריע. אבל המשמעות היחידה היא קבלת סדר-יום. מי שרשום, חוץ מתואר הכבוד ממלא מקום בוועדת כספים הוא מקבל אוטומטית סדר-יום.
<מאיר פרוש:>
היושב-ראש, יש לי שאלה: סיעה שיש לה חבר ועדת כספים או חבר ועדת חוץ ובטחון, יש לה זכות מנות - - -

<היו"ר זאב אלקין:>
לא, אין זכות. מחליטים כאן בוועדה. מחליטים כאן בוועדה, אבל אני ניסיתי - - -
<מאיר פרוש:>
אם אנחנו רוצים שהוא יהיה ממלא מקום באיקס ועדות, אני צריך להודיע את זה פה.

<היו"ר זאב אלקין:>
אתה צריך להודיע פה עכשיו וצריך להוסיף את זה לדף הזה כי על זה אנחנו מצביעים. היו סיעות שביקשו ממני מראש - - -

<אורי מקלב:>
כדי להביא לשקט תעשייתי בסיעה.
<היו"ר זאב אלקין:>
לא עושים את זה, חברים. אף פעם לא עושים את זה. עושים את זה רק בכספים ובחוץ וביטחון. בחוץ וביטחון עושים כי זה ממשי ובכספים עושים בשביל התואר. לא ממנים ממלאי מקום בוועדות אחרות. אף פעם לא היה.
<אורי מקלב:>
בסדר. לשתי הוועדות האלה אנחנו מבקשים ממלאי מקום: לוועדת הכספים ולוועדת חוץ וביטחון.

<היו"ר זאב אלקין:>
אין בעיה.

<עפר שלח:>
היושב-ראש - - -

<היו"ר זאב אלקין:>
תרשו לי להקריא עד הסוף ואז נקיים על זה דיון.

<עפר שלח:>
זאב, לפני שאתה מקריא, במסגרת סיכום בינינו לבין הרשימה המשותפת אני מבקש מ"מ בכספים לסיעת יש עתיד.

<היו"ר זאב אלקין:>
בסדר גמור. הוספתי. אין לי בעיה. בנושא של ממלאי מקום ניסיתי ללכת אתך.

הקראתי את הליכוד ואני חוזר להקריא מאיפה שעצרתי. לסיעת המחנה הציוני, 30 מקומות לפי הפרוט הבא: ועדת הכנסת – 3 מקומות; ועדת הכספים – 3 מקומות ו-3 ממלאי מקום; ועדת חוץ וביטחון – 5 מקומות ו-5 ממלאי מקום; ועדת חוקה – 2 מקומות; ועדת כלכלה – 3 מקומות; ועדת הפנים – 2 מקומות; ועדת חינוך – 2 מקומות; ועדת ביקורת – 2 מקומות; ועדת העבודה – 2 מקומות; ועדת המדע – 2 מקומות; ועדת העלייה, קליטה ותפוצות – 2 מקומות; ועדה לקידום מעמד האישה – 2 מקומות.

לסיעת הרשימה המשותפת, 16 מקומות: ועדת הכנסת – 2 מקומות; ועדת הכספים – 2 מקומות ו-2 ממלאי מקום; ועדת חוקה – מקום אחד; ועדת כלכלה – 2 מקומות; ועדת הפנים – 2 מקומות; ועדת חינוך – 2 מקומות; ועדת ביקורת – מקום אחד; ועדת העבודה – מקום אחד; ועדת המדע – מקום אחד; ועדת המדע – מקום אחד; ועדה לקידום מעמד האישה – 2 מקומות
לסיעת יש עתיד, 14 מקומות בסך הכול: ועדת הכנסת – מקום אחד; ועדת הכספים – מקום אחד וממלא מקום אחד לפי מה שהתבקש כרגע; ועדת חוץ וביטחון – 2 מקומות ו-2 ממלאי מקום; ועדת חוקה – 2 מקומות.

<איתן כבל:>
אדוני היושב-ראש, ברשותך, אני יכול להפריע לך לדקה, ברשותך?

<היו"ר זאב אלקין:>
אולי תאפשר לי לסיים את ההקראה?

<איתן כבל:>
זאת בדיוק הבעיה שלי – אני צריך לצאת לכמה דקות לטלוויזיה ורציתי רק להעיר הערה טכנית לכל הנוכחים פה: נכון שאין חשיבות – הוותיקים יודעים שממלא מקום זה לא בדיוק הגליק הגדול – אלא יש עניין אחד: אם היושב-ראש לא נמצא, וחבר הוועדה שמטעמך לא נמצא אם יש מ"מ – הוא יכול להחליף את היושב-ראש. 
<אחמד טיבי:>
גם, גם ההודעות - - -

<איתן כבל:>
אני מדבר שוטף, אחמד טיבי.

<אחמד טיבי:>
לא, אני מנסה להסביר - - -

<איתן כבל:>
אני מודה לך, אני פשוט בלחץ זמן. צודקים החברים, לכן אני חושב שבעניין הזה, אם ניתן לפחות אחד, אין לי פשוט מ"מ - - -

<היו"ר זאב אלקין:>
מעולם לא נתנו - - -
<איתן כבל:>
אני מסכים.

<היו"ר זאב אלקין:>
בוא נגיד ככה, איתן, היות וזה לא נדון מול כל הסיעות, אני לא רוצה לפתוח את זה. תרצה אחר כך ועדת הכנסת או מסדרת להוסיף את זה – תוסיף.

<איתן כבל:>
בסדר. אוקיי, הבנתי. אני רוצה שזה יהיה פתוח.

<היו"ר זאב אלקין:>
בסדר. הכול פתוח. ועדת הכנסת או המסדרת מוסמכת להוסיף.
<איתן כבל:>
אני אומר שאחרי זה נבוא ונבקש. זה לא כזה הרת עולם, זה לא משנה סדרי עולם. זה בסך הכול מאפשר, האמת, הרבה פעמים עזרה ליושב-ראש. זה קורה יותר מפעם אחת, טיבי, שפתאום אין אף אחד, ומחפשים מי יישב בוועדה. תודה.
<היו"ר זאב אלקין:>
הייתי ביש עתיד. אני מתחיל מההתחלה, ליש עתיד 14 מקומות: ועדת הכנסת – מקום אחד; ועדת הכספים – מקום אחד וממלא מקום אחד; ועדת חוץ וביטחון – 2 מקומות ו-2 ממלאי מקום; ועדת חוקה – 2 מקומות; ועדת כלכלה – מקום אחד; ועדת הפנים – מקום אחד; ועדת חינוך – מקום אחד; ועדת ביקורת – מקום אחד; ועדת העבודה – מקום אחד; ועדת המדע – מקום אחד; ועדת קליטה– מקום אחד; מעמד האישה – מקום אחד.

לסיעת כולנו, 13 מקומות: ועדת הכנסת – מקום אחד; ועדת הכספים – 2 מקומות ו-2 ממלאי מקום; ועדת חוץ וביטחון – מקום אחד וממלא מקום; ועדת חוקה – מקום אחד; ועדת כלכלה – מקום אחד; ועדת הפנים – מקום אחד; ועדת חינוך – מקום אחד; ועדת ביקורת – מקום אחד; ועדת העבודה – מקום אחד; ועדת המדע – מקום אחד; ועדת עלייה, קליטה ותפוצות – מקום אחד; קידום מעמד האישה – מקום אחד.

<מירב בן ארי:>
אנחנו רוצים לשאול משהו לגבי מה שהקראת עכשיו.
<היו"ר זאב אלקין:>
תשאלו את רועי, הוא מכיר את זה.

<מירב בן ארי:>
הייתה פה התייעצות סיעתית לפני כן. ממלא המקום של יושב-ראש הוועדה, הוא מתוך הרשימה אוטומטית?

<מיקי רוזנטל:>
אין דבר כזה ממלא מקום ועדה. אד-הוק יש רק לדיון מסוים. יש יו"ר הוועדה - - -

<היו"ר זאב אלקין:>
יש יו"ר לוועדה, הוא יכול למנות כל חבר ועדה שימלא את מקומו.

<מירב בן ארי:>
תודה.

<היו"ר זאב אלקין:>
סיעת הבית היהודי, 10 מקומות: ועדת הכנסת – מקום אחד; ועדת הכספים – מקום אחד וממלא מקום אחד; ועדת חוץ וביטחון – 2 מקומות וממלא מקום אחד.

<ניסן סלומינסקי:>
רק רגע. יש מישהו שרוצה חוץ וביטחון במקום כלכלה?

<היו"ר זאב אלקין:>
מה זה מישהו? זה לא קורה פה, סליחה, ניסן. אני אפסיק את הישיבה תכף, אני אומר לך. זה לא שוק פה, זה לא שוק וזה לא יתנהל כמו שוק.
<ז'קי לוי:>
זאב, תמשיך.

<מיקי לוי:>
חברה, בסדר, נפלט לו. מה קרה?

<יעקב מרגי:>
הוא ותיק. מילא אם אני הייתי - - -

<היו"ר זאב אלקין:>
סיעת הבית היהודי, עוד פעם אני מקריא: ועדת הכנסת – מקום אחד; ועדת הכספים – מקום אחד וממלא מקום אחד; ועדת חוץ וביטחון – 2 מקומות וממלא מקום אחד; ועדת חוקה – מקום אחד; ועדת הפנים – מקום אחד; ועדת חינוך – מקום אחד; ועדת ביקורת – מקום אחד; ועדת קליטה – מקום אחד; קידום מעמד האישה – מקום אחד.

סיעת ש"ס, 9 מקומות - - -

<יעקב מרגי:>
רגע, אלקין, תוסיף בכספים ממלא מקום.

<היו"ר זאב אלקין:>
ועדת הכנסת – מקום אחד; ועדת הכספים – מקום אחד וממלא מקום; ועדת חוקה – מקום אחד; ועדת כלכלה – מקום אחד; ועדת הפנים – מקום אחד; ועדת חינוך – מקום אחד; ועדת ביקורת – מקום אחד; ועדת העבודה – מקום אחד; ועדת קליטה – מקום אחד.

ישראל ביתנו, 8 מקומות: ועדת הכנסת – מקום אחד; ועדת הכספים – מקום אחד וממלא מקום; ועדת חוץ וביטחון – מקום אחד וממלא מקום; ועדת חינוך – מקום אחד; ועדת ביקורת – מקום אחד; ועדת המדע – מקום אחד; ועדת קליטה– 2 מקומות; מעמד האישה – מקום אחד.

יהדות התורה, 8 מקומות: ועדת הכנסת – מקום אחד; ועדת הכספים – מקום אחד וממלא מקום; ועדת חוץ וביטחון – מקום אחד וממלא מקום; ועדת חוקה – מקום אחד; ועדת כלכלה – מקום אחד; ועדת פנים – מקום אחד; ועדת חינוך – מקום אחד; ועדת העבודה – מקום אחד.
סיעת מרצ, 6 מקומות: ועדת הכספים – מקום אחד; ועדת חוקה – מקום אחד; ועדת כלכלה – מקום אחד; ועדת פנים – מקום אחד; ועדת העבודה – מקום אחד; מעמד האישה – מקום אחד.

<מיכל רוזין:>
אתה יכול להוסיף במעמד האישה ובכלכלה ממלאי מקום?

<היו"ר זאב אלקין:>
לא. דיברנו על זה רק לפני 10 דקות. העלה איתן את הנושא, עניתי לו, תשובתי התקבלה.
<מיקי לוי:>
אחר כך.

<מיכל רוזין:>
בוועדת הכנסת?

<היו"ר זאב אלקין:>
אחר כך. ועדת הכנסת תתחיל לשבור את הנוהג שלא שמים ממלא מקום בוועדה. אם תשבור, זה כבר לא יהיה על האחריות שלי ולא על הראש לי. אני לא צפוי להתמודד על ראשות ועדת הכנסת.
<רועי פולקמן:>
מה הבעיה אם אנחנו רוצים להוסיף גם כן בוועדת העבודה והרווחה? אנחנו רוצים לבקש בעבודה ורווחה - - -

<היו"ר זאב אלקין:>
אמרתי ואני חוזר בפעם הרביעית: לא מקובל לבקש ממלא מקום שלא בכספים ולא בחוץ וביטחון. זאת מסורת רבת שנים. תהיה כאן ועדת כנסת שתחליט אחרת? – תחליט אחרת. כרגע אני לא רוצה לגעת בזה. זה לא היה על השולחן ביני לבין סיעות אחרות.
<רועי פולקמן:>
אבל אנחנו רוצים פוטנציאל החלפה - - -

<מיקי לוי:>
אז בין הסיעות.

<רועי פולקמן:>
אז רק בכספים ובחוץ וביטחון, אלקין, אנחנו רוצים. תוסיף לנו.

<היו"ר זאב אלקין:>
אני חושב שהוספתי לכם, הקראתי את זה.

<רועי פולקמן:>
תודה.

<היו"ר זאב אלקין:>
סיימתי את ההקראה, זאת התמונה. מי רצה לדבר? חבר הכנסת חמד עמאר, בבקשה. אין לי ספק שתדברו, כי אתם הסיעה היחידה שלא הסתדרתי אתה, אז ידעתי שתכעסו.

<סופה לנדבר:>
למה לא הסתדרת אתנו?

<חמד עמאר:>
בקשת לשבת אתנו ולא ישבנו אתך?

<סופה לנדבר:>
לא הסתדרת אתנו שם ולא מסתדר אתנו - - -

<חמד עמאר:>
אני לא מבין למה 2 מקומות בוועדת קליטה. אתה מתייג אותנו ישר?

<היו"ר זאב אלקין:>
לא. חס וחלילה.

<חמד עמאר:>
זו ההחלטה שלך? אני לא מבין.

<היו"ר זאב אלקין:>
חס וחלילה. אני אסביר לך מה שהסברתי ליושב-ראש סיעתך: קודם כל, אני לא ביקשתי לשבת עם אף אחד, כולם פנו אלי וביקשו לשבת אתי. ברגע שבקשו – ישבו. היו כאלה שעשו את זה לפני חודש, היו כאלה שעשו את זה לפני שבועיים, היו כאלה שעשו את זה לפני שלושה שבועות, היו כאלה שזה לקח להם זמן - -
<חמד עמאר:>
לא קשור. עכשיו אתה מתייג אותי - - -

<היו"ר זאב אלקין:>
- - והיה משא ומתן ממושך.

<חמד עמאר:>
אני לא מוכן לקבל את זה.

<היו"ר זאב אלקין:>
אתה יכול לא לקבל. מי שמחליט זו הוועדה המסדרת. בסופו של דבר, היה משא ומתן ממושך, נפרד אגב, מול סיעות הקואליציה ומול סיעות האופוזיציה, מסיבות ברורות כי צריכים פה לדאוג לרוב של קואליציה ויש מספרי קואליציה ומסרי אופוזיציה.
אתם, בשלב מסוים, עברתם מהגדרה אחת להגדרה שנייה. כשעברתם להגדרה שנייה, גם אז לא פניתם אלי. גם אם הייתם פונים באותו יום זה היה די מאור כי פחות או יותר עם כל סיעות האופוזיציה, באותה נקודת זמן, הייתי כבר מסוכם מה קורה אותן, כמעט עם כולן.
פניתם אלי בפעם הראשונה היום. מספרי המקומות בוועדות שקיבלתם חושבו בצורה מאוד-מאוד פשוטה: זה מה שנשאר לאחר הסיכומים על כל שאר סיעות האופוזיציה, חוץ מהמקומות בוועדות הגדולות שהם נשמרים מראש וזה לא שובר רוב קואליציה: בוועדת הכנסת, כספים וחוץ וביטחון.
כל השאר הם מקומות שנשארו פנויים מסך המקומות שיועדו לאופוזיציה לאחר סיכומים עם שאר הסיעות. זה המצב. ברור לי שזה לא מרצה אתכם, ברור לי שאתם לא מסופקים. אי אפשר בתהליך הזה לספק את כל הסיעות, תמד יש לנו סיעות שלא מרוצות.

אני מפנה אתכם לפרוטוקולים גם של השנים הקודמות, גם אז היו סיעות לא מרוצות. חבר הכנסת זחאלקה יכול לספר לך על זה דוקטורט שלם, בזמנו היה תהליך ממשוך מאוד ביני לבינו סביב מקומות של סיעת בל"ד. כבר לא כאן חבר הכנסת ברכה, גם אתו היו לי לפעמים אי הבנות בנושאים האלה.
<חמד עמאר:>
למה אתה רואה את זה לנכון שדווקא בוועדת קליטה - - -

<אחמד טיבי:>
אתי לא היו בעיות.

<היו"ר זאב אלקין:>
אני אגיד לך למה זה קרה. הרשימה המשותפת, למשל, לא לקחה אף מקום בוועדת הקליטה והתפוצות, משום מה באופן מקרי.

<חמד עמאר:>
יכולת לתת את זה למישהו אחר.

<עפר שלח:>
זה ויתור על זכות השיבה, היושב-ראש.

<היו"ר זאב אלקין:>
בוודאי.

<מרב מיכאלי:>
דווקא יש הרבה תפוצות רלוונטיות.

<היו"ר זאב אלקין:>
בוודאי, אבל הם ביקשו לא להיות שם. גם מרצ ביקשו לא להיות שם.

<מיכל רוזין:>
טיבי, אתה מזניח את הגולן.

<מיקי לוי:>
תעשה החלפה עם מיכל.

<מיכל רוזין:>
אתה רוצה רביזיה?

<היו"ר זאב אלקין:>
זה המצב, זו הרשימה. כפי שאמרתי, זה אף פעם לא עובר פה פה-אחד, תמיד זה עובר בהתנגדויות כי אי אפשר לרצות את כולם. כשמשהו אחד מרוצה, זה תמיד על חשבון השני. אני שמח שהצלחתי, חברת הכנסת לנדבר, אני שמח שהגעתי להבנות עם 9 סיעות מתוך 10 סיעות – 90%. זה בדרך כלל אחוז יותר גבוה ממה שקרה לי בפעמים הקודמות אבל זאת המציאות.

אני מביא להצבעה את הרשימה הזאת. נעשה הצבעה שמית ליתר ביטחון. שימו לב, עד לא טיפלנו, כוועדה מסדרת, בוועדות הקטנות, הוועדות הלא סטטוטוריות, זה עוד יבוא. אנחנו עוברים להצבעה:
חבר הכנסת זאב אלקין, ליכוד – בעד
במקום חבר הכנסת יריב לוין, חבר הכנסת יואב קיש, ליכוד – בעד

חבר הכנסת דוד ביטן, ליכוד – בעד

חבר הכנסת ז'קי לוי, ליכוד – בעד 

חבר הכנסת מיקי זוהר, ליכוד – בעד

חברת הכנסת נאוה בוקר, ליכוד – בעד 
חבר הכנסת אברהם נגוסה, ליכוד – בעד

חברת הכנסת נורית קורן, ליכוד – בעד

במקום חבר הכנסת איתן כבל, חבר הכנסת יוסי יונה, המחנה הציוני – בעד
חברת הכנסת מרב מיכאלי, המחנה הציוני, מישהו מחליף אותך פה?

<מיקי רוזנטל:>
היא בודקת אם היא ברשימה של עצמה.

<היו"ר זאב אלקין:>
אני שואל מה את מצביעה?

<מרב מיכאלי:>
אני בודקת פה עם יוסי, אם יורשה לי אדוני. סליחה.

<היו"ר זאב אלקין:>
אבל אנחנו באמצע הצבעה, מרב, אנחנו באמצע הצבעה, אין דבר כזה. את רוצה להימנע? אנחנו באמצע הצבעה.

<מרב מיכאלי:>
אנחנו בהחלט, לכן אני בודקת כדי שלא אצביע בשגגה, חס וחלילה.

<היו"ר מזאב אלקין:>
מה את מצביעה?

<מרב מיכאלי:>
אני רק מוודאת שיש - - -

<היו"ר זאב אלקין:>
אין דיונים בזמן ההצבעה. תגידי נגד או בעד, מה את רוצה?

<מאיר פרוש:>
תגידי לו שזה דבר חדש.

<היו"ר זאב אלקין:>
מה את מצביעה?

<מרב מיכאלי:>

בעד.

<היו"ר זאב אלקין:>
חברת הכנסת מיכל בירן – בעד
חבר הכנסת מיקי רוזנטל – בעד

חבר הכנסת דני עטר – בעד

חבר הכנסת יואל חסון – בעד

חבר הכנסת אחמד טיבי – בעד. זה לא תקדים.

חבר הכנסת דב חנין – בעד

חבר הכנסת ג'מאל זחאלקה – בעד

חבר הכנסת מיקי לוי – בעד

חבר הכנסת עפר שלח – בעד

במקום חברת הכנסת עליזה לביא, חבר הכנסת חיים ילין – בעד

חברת הכנסת רחל עזריה – בעד

חברת הכנסת יפעת שאשא ביטון – בעד

חברת הכנסת מירב בן ארי – בעד

חברת הכנסת איילת שקד, איפה את?
<מיכל רוזין:>
הלכה לאורית סטרוק.

<היו"ר זאב אלקין:>
חבר הכנסת ניסן סלומינסקי – בעד

חבר הכנסת יעקב מרגי – בעד

חבר הכנסת יואב בן צור – בעד

חבר הכנסת מאיר פרוש – בעד

חבר הכנסת אורי מקלב – בעד

במקום חבר הכנסת רוברט אילטוב, חברת הכנסת סופה לנדבר – נגד

חבר הכנסת חמד עמאר – נגד

במקום חבר הכנסת אילן גילאון, חברת הכנסת מיכל רוזין – בעד

חברת הכנסת איילת שקד – בעד

<מיקי לוי:>
אני לא מאמין, מרצ בעד.

<איתן כבל:>
אלו ימות המשיח.

<היו"ר זאב אלקין:>
אנחנו סופרים את התוצאות, למרות שאני מנחש מה הן.

<מאיר פרוש:>
איילת שקד לא הייתה.

<היו"ר זאב אלקין:>
הייתה. היא חזרה והצביעה. היא הבינה שאם היא תהיה בסידורים עכשיו ופתאום מישהו יהיה בסידורים בזמן ההצבעה במליאה, א ז היא סתם הלכה לסידורים ולכן זה ההרכב של הקואליציה.

30 בעד, 2 נגד. ההצעה הזאת אושרה.

<חמד עמאר:>
אני מבקש רביזיה.

<היו"ר זאב אלקין:>
הצבעה על הרביזיה תתקיים עוד חצי שעה, 35 דקות – בשעה 17:30 כאן, הצבעה על הרביזיה.

<הישיבה ננעלה בשעה 16:55.>

